
Príloha č. 4 k súťažným podmienkam architektonickej súťaže
„Modernizácia a rozšírenie ZŠ Janíkovce“










[image: Obrázok, na ktorom je písmo, grafika, text, snímka obrazovky

Obsah vygenerovaný umelou inteligenciou môže byť nesprávny.]

1. Termíny dodávaných služieb
Predmetom zákazky na poskytnutie služieb  budú tieto činnosti s nasledovnými predpokladanými lehotami dodania:
1.1.	Dopracovanie návrhu 
-	dopracovanie súťažného návrhu do podoby architektonickej štúdie- 2 mesiace
-	vypracovanie stavebného zámeru – 3 mesiace
-	inžinierska činnosti k stavebnému zámeru – 3 mesiacov
-	vypracovanie projektu stavby v rozsahu vykonávacieho projektu – 4 mesiacov
- 	inžinierska činnosť k projektu stavby – 2 mesiacov
-	vykonanie odborného autorského dohľadu – počas výstavby
1.2. 	Opcia 
Opcia na projekt interiéru základnej školy– v prípade uplatnenia opcie, bude termínovo táto činnosť prebiehať v súbehu so spracovaním vykonávacieho projektu 
Každá dodávaná služba bude predmetom zmluvy o dielo.
1.3. [bookmark: _GoBack]Rozväzovacia a odkladacia podmienka
Obstarávateľ upozorňuje na skutočnosť, že finančné krytie nedosahuje celkovú čiastku predpokladanej hodnoty zákazky a preto si vyhradzuje právo na nasledujúcu zmluvnú doložku:
Obstarávateľ vyzve zhotoviteľa k plneniu jednotlivých častí predmetu zmluvy. Ak obstarávateľ uváži, že nie je v jeho záujme ďalej pokračovať, alebo nezabezpečí dostatočné finančné krytie pre realizáciu diela alebo jednotlivých jeho častí, písomne túto skutočnosť oznámi zhotoviteľovi. V takom prípade má obstarávateľ 12 mesiacov od dňa doručenia písomného oznámenia, aby vyzval zhotoviteľa k ďalšiemu pokračovaniu v zmysle tejto zmluvy (odkladacia podmienka). Ak tak obstarávateľ neurobí, zhotoviteľovi nevzniká žiaden právny nárok domáhať sa zvyšného plnenie z tejto zmluvy  a zmluva končí riadnym ukončením tejto zmluvy (rozväzovacia podmienka).

2. Inflačná doložka
2.1.	Inflačná doložka sa použije v prípade, ak účinnosť zmluvy o dielo (k príslušnému stupňu projektovej dokumentácie) nastúpi s časovým odstupom viac ako 12 mesiacov od predloženia cenovej ponuky projektanta a uzatvorenia zmluvy, alebo v prípade, ak k plneniu ďalšieho stupňa projektovej dokumentácie príde s časovým odstupom viac ako 12 mesiacov od preukázateľného ukončenia predchádzajúceho stupňa PD, resp. povoľovacieho procesu
2.2.	Miera inflácie sa určí podľa oficiálnych údajov zverejnených Štatistickým úradom Slovenskej republiky, t. j. ako inflácie meranej indexom spotrebiteľských cien potvrdenej Štatistickým úradom SR za predchádzajúci kalendárny rok, pred ktorým zmluva nadobudne účinnosť
3.3.	Počet aktivácií inflačnej doložky nie je obmedzený.  



3. Licencia k návrhu:
3.1.	Ak v nadväzujúcom priamom rokovacom konaní dôjde k dohode s víťazným účastníkom na spracovaní architektonickej štúdie v zmysle súťažných podmienok (najmä časť 3 súťažných podmienok), bude záväzným obsahom zmluvy a súčasťou ceny diela aj udelenie licencie (súhlasu) podľa zákona č. 185/2015 Z. z. Autorského zákona v znení neskorších predpisov („Autorský zákon“) na použitie diela pre účely sledované touto súťažou návrhov a následnou zmluvou o dielo, minimálne v rozsahu použitia diela (architektonickej štúdie) ako podkladu pre spracovanie projektovej dokumentácie vyššieho stupňa a ako podkladu pre verejné obstarávanie podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov pre účely obstarania diela, a to v rozsahu podľa § 19 ods. 4 Autorského zákona v znení neskorších predpisov a táto licencia bude udelená v súlade s trvaním majetkových práv podľa § 32 Autorského zákona. Súčasťou ceny diela – ceny architektonickej štúdie nie je odmena za výkon autorského dozoru, ktorú účastníci dojednajú individuálne.
3.2.	Ak v nadväzujúcom priamom rokovacom konaní nedôjde k dohode s víťazným účastníkom na ďalšej spolupráci pri napĺňaní zámeru vyhlasovateľa, najmä nepríde k dohode na dopracovaní súťažného návrhu do plnohodnotnej architektonickej štúdie, môže vyhlasovateľ rokovať s víťazným účastníkom o výške licenčnej odmeny za možnosť použitia súťažného návrhu (ideového návrhu) formou dopracovania iným projektantom (3. stranou).
Výška tejto odmeny spolu s odmenou za poskytovanie autorského dozoru bude maximálne v rozmedzí  10% - 15% z predpokladanej hodnoty vždy nasledujúceho stupňa projektovej dokumentácie mimo ceny za inžiniersku činnosť. 
Pre určenie výšky odmeny  sa bude záväzne vychádzať z predpokladanej hodnoty zákazky na poskytnutie služby zadávanej v priamom rokovacom konaní nadväzujúcom na súťaž návrhov, ako je uvedené v Súťažných podmienkach. Vyplácanie sumy víťaznému účastníkovi by prebiehalo postupne, rozdelené po častiach tak, aby bolo viazané na priebeh spracovania projektovej dokumentácie iným projektantom (3. stranou). Výšky čiastkových úhrad licenčnej odmeny a odmeny za autorský dozor budú určené tak, aby pomerovo zodpovedali za jednotlivé časti plnenia – jednotlivé stupne projektovej dokumentácie (stavebný zámer, projekt stavby, vykonávací projekt ...) voči predpokladanej hodnote zákazky v pomere k jej príslušnej časti.
Autorstvo k návrhu by prislúchalo pôvodnému autorovi návrhu počas celého priebehu spracovania projektovej dokumentácie pre návrh iným projektantom.
Ďalšie podrobné nastavenie zmluvného vzťahu je vecou rokovania medzi vyhlasovateľom a víťazným účastníkom.

Ďalšie poznámky:
· súčasťou dodanej projektovej dokumentácie bude aj projekt dopravy zohľadňujúci tie opatrenia dynamickej a statickej dopravy, ktoré bezprostredne súvisia so základnou školou

